**Ford jatkaa 20-vuotista kumppanuuttaan UEFA Champions Leaguen kanssa**

Ford jatkaa UEFA Champions Leaguen sponsorointia kolmen vuoden sopimuksella kesäkuuhun 2015 saakka. Euroopan parhaan seurajoukkueen selvittämiseen kuuluu intohimoa, suorituskykyä, laatua ja teknistä taitoa, jotka sopivat täydellisesti yhteen Fordin ajoneuvojen ominaisuuksien kanssa.

Ford on ollut UEFA Champions Leaguen virallinen yhteistyökumppani sekä ajoneuvojen virallinen toimittaja jo 20 peräkkäisen vuoden ajan, mikä tekee Fordista UEFAn pitkäaikaisimman yhteistyökumppanin.

UEFA Champions League on ihanteellinen kumppani Fordille. Kumppanuuden kautta Ford saa yhteyden ympäri maailman miljooniin sellaisiin ihmisiin, joilla on samat arvot kuin Fordilla.

Ford toimittaa kautta kohti yli 900 ajoneuvoa järjestäjille kuljetustarpeita helpottamaan.

UEFA Champions League on yksi maailman suosituimmista urheilutapahtumista. Yli miljardi TV-katsojaa seurasi liigaa viime kaudella. Katsojista yli puolet oli Euroopan ulkopuolelta.

UEFA Champions Leaguen finaali pelataan Münchenissä 19.5.2012.

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 166 000 henkilöä ja sillä on 70 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätiedot autoista löytyvät osoitteesta [www.fordmotorcompany.com](http://www.fordmotorcompany.com).

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com